
Nr. 2130 / 12 mai  2023 
 
REFERAT DE APROBARE
privind alocarea sumei de 20.000 lei din bugetul local al comunei Târgușor, județul Constanța, pe anul 2023, în vederea acordării de daruri școlarilor și preșcolarilor Școlii Gimnaziale nr. 1 Târgușor, cu ocazia zilei de 1 iunie „ Ziua internațională a copilului”

          Ținând cont de prevederile art. 3 și art. 4 din Legea nr. 500/ 2002 privind finanțele publice, cu modificările și completările ulterioare, prevederile art. 3  din Legea nr. 273/ 2006 privind finanțele publice locale, cu modificările și completările ulterioare, prevederile art. 3 și  din Legea bugetului de stat pe anul 2023, nr. 368/ 2022 și prevederile art. 129  alin. (2)  lit. b) şi alin. (4) lit. a), art. 139 alin. (1) și alin. (3) lit. a) coroborat cu art. 196 alin. (1) lit. a) din Ordonanța de Urgență a Guvernului nr. 57/ 2019 privind Codul Administrativ, cu modificările şi completările ulterioare, este necesară alocarea sumei de 20.000 lei, din bugetul local al comunei Târgușor, județul Constanța, pe anul 2023, în vederea  acordării de daruri școlarilor și preșcolarilor Școlii Gimnaziale nr.1 Târgușor, cu ocazia zilei de 1 iunie “Ziua internațională a copilului”.
Aceasta se impune având în vedere că în România, Ziua internaţională a copilului este sărbătorită la data de 1 iunie, ca şi în alte aproximativ 50 de ţări. Totodată, peste alte 100 de ţări celebrează o zi a copilului la date diferite. Prin rezoluţia nr. 836, adoptată la 14 decembrie 1954, Adunarea Generală a ONU a recomandat ca toate ţările să instituie o Zi a copilului (Universal Children's Day), care să reprezinte "o zi a fraternităţii şi înţelegerii între copiii de pretutindeni, a activităţilor dedicate promovării idealurilor şi obiectivelor Cartei şi bunăstării copiilor din toată lumea, pentru întărirea şi lărgirea eforturilor pe care Naţiunile Unite le fac în favoarea copiilor din întreaga lume".
        Ţinând cont de faptul că această  zi este sărbătorită pe întreg mapamondul, ne-am gândit şi noi să marcăm acest eveniment prin a le oferi copiilor din comună daruri cu acest prilej.
        Având în vedere cele menționate mai sus, se impune necesitatea adoptării unei hotărâri privind alocarea sumei de 20.000 lei, banii provenind din bugetul local al  comunei Târgușor, județul Constanța.
		In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.


P R I M A R,


Mădălina    NEGRU 

